เรื่องร้องเรียน: ปัญหาความไม่เรียบร้อยในซอยพัฒนาการ 69 ทางเดินถูกร้านตั้งขวาง ต้องเดินบนถนน ในซอยมีโรงเรียน แต่ก็มีตลาดนัดขายเหล้าดองข้างรั้ว
การดำเนินการของเจ้าหน้าที่: ฝ่ายเทศกิจ มอบหมายงานตรวจและบังคับการ จัดเจ้าหน้าที่เทศกิจชุดสายตรวจ 251 ออกตรวจสอบกรณีทางเดินถูกร้านตั้งขวาง เมื่อวันที่ 21 พ.ย. 65 เวลาประมาณ 11.30 น. ซึ่งจากการตรวจสอบได้ทำการจัดระเบียบผู้ค้าพร้อมประชาสัมพันธ์ให้ทราบถึงความผิดตามมาตรา 20 และให้ทำการแก้ไขให้เรียบร้อย ตามมาตรา 46 แห่ง พ.ร.บ.รักษาความสะอาดและความเป็นระเบียบเรียบร้อยของบ้านเมือง พ.ศ. 2535 แต่อย่างใดก็ดีจะออกตรวจซ้ำถ้าพบการฝ่าฝืนจะดำเนินคดีเปรียบเทียบปรับตามมาตรา 54 แห่ง พ.ร.บ.รักษาความสะอาดฯ พ.ศ. 2535 ส่วนตลาดนัดขายเหล้าดองข้างรั้วจะประสานหน่วยงานที่เกี่ยวข้องร่วมทำการแก้ไขต่อไป
ความเห็นของผู้แจ้ง: ขอบคุณที่รับฟังเสียงพวกเราครับ ค้าขาย อยู่ร่วมกันได้แต่ต้องอยู่บนระเบียบกฏเกณฑ์ที่วางไว้เพื่อสวัสดิภาพของส่วนรวม  เจ้าหน้าที่เทศกิจและเขต ทำหน้าที่เข้มแข็ง ประชาชนชื่นใจ ภูมิใจในเขตของเราครับ ขอให้มุ่งมั่นสม่ำเสมอ เป็นกำลังใจให้ครับ 👍👍
พื้นที่: แขวงประเวศ เขตประเวศ กรุงเทพมหานคร